**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.219/9(prot. Nr.9, 50.§) |  |

Par zemesgabala Spīdolas ielā 47 nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot biedrības "Baka 44" 2022.gada 31.marta iesniegumu, zemes nomas līgumu, kas 2017.gada 3.maijā noslēgts starp Liepājas pilsētas pašvaldību un biedrību "Baka 44", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 4.aprīļa priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2017.gada 3.maijā ar biedrību "Baka 44" noslēgto nomas līgumu (reģistrācijas Nr.40008220543; juridiskā adrese: Laboratorijas iela 16, Liepāja) par zemesgabala Liepājā, Spīdolas ielā 47 (kadastra Nr.1700 002 0278), 5257 kv.m platībā nomu ēku (būvju) nekustamā īpašuma (garāžu), kas sastāv no 3 (trīs) būvēm ar kadastra apzīmējumiem 1700 002 0278 001 - 1700 002 0278 003, uzturēšanai un apsaimniekošanai uz 10 (desmit) gadiem, ieskaitot nomas līguma termiņā faktiskās nomas attiecības par laiku no 2022.gada 20.aprīļa līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 3.maijā noslēgtajā zemes nomas līgumā šādu grozījumu un izteikt līguma 2.sadaļas "LĪGUMA TERMIŅŠ" 2.1.punktu šādā redakcijā:

"2.1. Līgums stājas spēkā 2017.gada 20.aprīlī un ir spēkā līdz 2032.gada 19.aprīlim".

3. Gadījumā, ja biedrības "Baka 44" vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |